Melturi
Melturi ir ciems Cēsu novada Drabešu pagastā. Atrodas pagasta dienvidu daļā 3 km no pagasta pārvaldes Ausmās, 11,5 km no novada centra Cēsīm un 78 km no Rīgas. Apdzīvotā vieta atrodas pie autoceļa A2, Amatas upes krastā. 1,5 km dienvidu virzienā atrodas Melturu dzelzceļa pieturas punkts. Melturos atrodas valsts nozīmes arhitektūras piemineklis — "Melturu" dzīvojamā rija.